Тоня Трайкова
Утро

chitanka.info

Още няколко дни и ще бъдем мъртви.

Ти за мен,

аз за теб

и любовта ни —

за това утро, което й беше първо

след нощта на огромните разстояния.

Не бъди тъжна, любов,

светлината

още играе в ъглите на устните.

Ние двамата знаем какво е нататък.

Може би в някой друг живот…

А сега да закусваме…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.